เลขาธิการสำนักงานประกันสังคม ชี้แจง กรณีผู้ประกันตน 39 และมาตรา 40 ป่วยจากไวรัสโควิด-19 ประกันสังคมดูแล
เลขาธิการสำนักงานประกันสังคม ชี้แจง กรณีผู้ประกันตน 39 และมาตรา 40 ป่วยจากไวรัสโควิด-19 ประกันสังคมดูแลนายทศพล กฤตวงศ์วิมาน เลขาธิการสำนักงานประกันสังคม ให้ความชัดเจนกรณีผู้ประกันตน ภาคสมัครใจ มาตรา 39 และมาตรา 40 หากเจ็บป่วยจากไวรัสโควิด-19  เปิดเผยว่า การได้รับสิทธิประโยชน์ของผู้ประกันตนมาตรา 39 และมาตรา 40 ผู้ประกันตนมาตรา 39 หากมีอาการเจ็บป่วยสามารถเข้ารับการรักษาพยาบาลได้ที่โรงพยาบาลตามสิทธิ์ที่เลือกไว้ โดยไม่เสียค่าใช้จ่าย เว้นแต่เป็นกรณีฉุกเฉินให้เข้าโรงพยาบาลที่ใกล้ที่สุด โดยสำนักงานประกันสังคมจะจ่ายค่ารักษาพยาบาลกรณีเจ็บป่วยฉุกเฉิน เมื่อแพทย์ตรวจแล้วพบการติดเชื้อโควิด-19 ผู้ประกันตนมาตรา 39 จะได้รับเงินทดแทนการขาดรายได้อันเนื่องมาจากการเจ็บป่วยและต้องหยุดงานตามคำสั่งของแพทย์ ในอัตราร้อยละ 50 ของค่าจ้าง (วันละ 80 บาท) ส่วนผู้ประกันตนมาตรา 40 หากมีอาการเจ็บป่วยขอให้เข้ารักษาโดยใช้สิทธิ์ สปสช. และหากพบว่าป่วยต้องหยุดพัก จะได้รับเงินทดแทนการขาดรายได้สูงสุดวันละ 300 บาท ไม่เกิน 90 วันทั้งนี้ ทั้งผู้ประกันตนมาตรา 39 และมาตรา 40 นั้น มีสิทธิ์ได้รับเงินค่าทดแทนการขาดรายได้ หากเจ็บป่วย เพื่อบรรเทาความเดือดร้อนในช่วงภาวะวิกฤติเช่นนี้ สำนักงานประกันสังคมจะเร่งพัฒนาปรับปรุง สิทธิประโยชน์รวมทั้งปรับปรุงการให้บริการให้มีประสิทธิภาพยิ่งขึ้น หากมีข้อสงสัยสอบถามที่ ศูนย์ฮอตไลน์เพื่อประสานการใช้สิทธิ์ระหว่างผู้ประกันตนและสถานพยาบาล โทร. 02-956-2513 -4 ในวันเวลาราชการ และโทรสายด่วน 1506 ทุกวันตลอด 24 ชั่วโมง